CELEX: 31994R1683
Language: el
Date: 1994-07-11 00:00:00
Title: Κανονισμός (ΕΚ) αριθ. 1683/94 της Επιτροπής της 11ης Ιουλίου 1994 για την τροποποίηση των κανονισμών (ΕΟΚ) αριθ. 1983/92 και (ΕΟΚ) αριθ. 1997/92 για τις λεπτομέρειες εφαρμογής του ειδικού καθεστώτος για τον εφοδιασμό σε προϊόντα του τομέα του ρυζιού, αντιστοίχως, των Αζορών και της Μαδέρας και των Καναρίων Νήσων και για τον καθορισμό του προβλεπομένου ισοζυγίου εφοδιασμού

Avis juridique important

|

31994R1683

Κανονισμός (ΕΚ) αριθ. 1683/94 της Επιτροπής της 11ης Ιουλίου 1994 για την τροποποίηση των κανονισμών (ΕΟΚ) αριθ. 1983/92 και (ΕΟΚ) αριθ. 1997/92 για τις λεπτομέρειες εφαρμογής του ειδικού καθεστώτος για τον εφοδιασμό σε προϊόντα του τομέα του ρυζιού, αντιστοίχως, των Αζορών και της Μαδέρας και των Καναρίων Νήσων και για τον καθορισμό του προβλεπομένου ισοζυγίου εφοδιασμού  

Επίσημη Εφημερίδα αριθ. L 178 της 12/07/1994 σ. 0053 - 0054 Φινλανδική ειδική έκδοση: Κεφάλαιο 3 τόμος 59 σ. 0028  Σουηδική ειδική έκδοση: Κεφάλαιο 3 τόμος 59 σ. 0028 

ΚΑΝΟΝΙΣΜΟΣ (ΕΚ) αριθ. 1683/94 ΤΗΣ ΕΠΙΤΡΟΠΗΣ της 11ης Ιουλίου 1994 για την τροποποίηση των κανονισμών (ΕΟΚ) αριθ. 1983/92 και (ΕΟΚ) αριθ. 1997/92 για τις λεπτομέρειες εφαρμογής του ειδικού καθεστώτος για τον εφοδιασμό σε προϊόντα του τομέα του  ρυζιού, αντιστοίχως, των Αζορών και της Μαδέρας και των Καναρίων Νήσων και για τον καθορισμό του προβλεπομένου ισοζυγίου εφοδιασμούΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 1600/92 του Συμβουλίου της 15ης Ιουνίου 1992 για ειδικά μέτρα υπέρ των Αζορών και της Μαδέρας όσον αφορά ορισμένα γεωργικά προϊόντα (1), όπως τροποποιήθηκε τελευταία από τον κανονισμό (ΕΟΚ) αριθ. 1974/93 της Επιτροπής (2), και  ιδίως το άρθρο 10,  τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (3), όπως τροποποιήθηκε τελευταία από τον κανονισμό (ΕΟΚ) αριθ. 1974/93, και ιδίως το άρθρο 3  παράγραφος 4,  Εκτιμώντας:  ότι κατ' εφαρμογή των διατάξεων του άρθρου 2 του κανονισμού (ΕΟΚ) αριθ. 1600/92, ο κανονισμός (ΕΟΚ) αριθ. 1983/92 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 1939/93 (5), καθορίζει, για την περίοδο εμπορίας 1993/94, το  προβλεπόμενο ισοζύγιο εφοδιασμού σε προϊόντα του τομέα του ρυζιού για τις Αζόρες και τη Μαδέρα- ότι είναι συνεπώς σκόπιμο να καθοριστεί το προβλεπόμενο ισοζύγιο εφοδιασμού για την περίοδο εμπορίας 1994/95- ότι κατ' εφαρμογή των διατάξεων του άρθρου 2 του κανονισμού (ΕΟΚ) αριθ. 1601/92, ο κανονισμός (ΕΟΚ) αριθ. 1997/92 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 1939/93, καθορίζει, για την περίοδο εμπορίας 1993/94, το  προβλεπόμενο ισοζύγιο εφοδιασμού σε προϊόντα του τομέα του ρυζιού για τις Καναρίους Νήσους- ότι είναι συνεπώς σκόπιμο να καθοριστεί το προβλεπόμενο ισοζύγιο εφοδιασμού για την περίοδο εμπορίας 1994/95- ότι οι ποσότητες των προϊόντων που επωφελούνται του ειδικού καθεστώτος εφοδιασμού προσδιορίζονται στο πλαίσιο ισοζυγίων προβλέψεων που καταρτίζονται σε τακτά διαστήματα και αναθεωρούνται σε συνάρτηση με τις πραγματικές ανάγκες της αγοράς και λαμβάνοντας  υπόψη τις τοπικές παραγωγές και τα παραδοσιακά ρεύματα συναλλαγών- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το παράρτημα του κανονισμού (ΕΟΚ) αριθ. 1983/92 αντικαθίσταται από το παράρτημα Ι του παρόντος κανονισμού.   Άρθρο 2  Το παράρτημα του κανονισμού (ΕΟΚ) αριθ. 1997/92 αντικαθίσταται από το παράρτημα ΙΙ του παρόντος κανονισμού.   Άρθρο 3  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Σεπτεμβρίου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Ιουλίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 173 της 27. 6. 1992, σ. 1.  (2) ΕΕ αριθ. L 180 της 23. 7. 1993, σ. 26.  (3) ΕΕ αριθ. L 173 της 27. 6. 1992, σ. 13.  (4) ΕΕ αριθ. L 198 της 17. 7. 1992, σ. 37.  (5) ΕΕ αριθ. L 176 της 20. 7. 1993, σ. 14.  (6) ΕΕ αριθ. L 199 της 18. 7. 1992, σ. 20.      ΠΑΡΑΡΤΗΜΑ I  "ΠΑΡΑΡΤΗΜΑ ΙΣΟΖΥΓΙΟ ΕΦΟΔΙΑΣΜΟΥ ΤΩΝ ΑΖΟΡΩΝ ΚΑΙ ΤΗΣ ΜΑΔΕΡΑΣ ΤΟΥ ΡΥΖΙΟΥ ΓΙΑ ΤΗΝ ΠΕΡΙΟΔΟ ΕΜΠΟΡΙΑΣ 1994/95  "(σε τόνους)"" ID="1">Λευκασμένο ρύζι (1006 30)> ID="2">2 500> ID="3">5 000"">    ΠΑΡΑΡΤΗΜΑ II  "ΠΑΡΑΡΤΗΜΑ ΙΣΟΖΥΓΙΟ ΕΦΟΔΙΑΣΜΟΥ ΤΩΝ ΚΑΝΑΡΙΩΝ ΝΗΣΩΝ ΤΟΥ ΡΥΖΙΟΥ ΓΙΑ ΤΗΝ ΠΕΡΙΟΔΟ ΕΜΠΟΡΙΑΣ 1994/95  "(σε τόνους)"" ID="1">Λευκασμένο ρύζι (1006 30)> ID="2">12 000"> ID="1">Θραύσματα (1006 40)> ID="2">2 000"">